Document ID: /roh_data/filtered/fineweb-2-filterrobots_roh.jsonl.gz/52189

Exteriur - Burkhalter è l'emprim Cusseglier federal che visita la Cuba
Al cumenzament da sia visita en la Cuba è il minister da l'exteriur da la Svizra, Didier Burkhalter sa scuntrà cun ses collega d'uffizi Bruno Eduardo Rodriguez. Burkhalter haja gratulà a Rodriguez da puspè reprender las relaziuns cun ils Stadis Unids, ha il pledader da Burkhalter annunzià.
Burkhalter è l'emprim Cusseglier federal che visita la Cuba. Damai ch'ils Stadis Unids da l’America e la Cuba han suenter 54 onns puspè relaziuns diplomaticas, terminescha la Svizra ses servetschs da contact per ils dus pajais.